  Майя Бывальцева Ижкарысь участковой, полициысь майор Виталий Миролюбов «Калык участковой-2019» («Народный участковый-2019» вожвылъяськонлэн йылпумъян люкетаз пыриське. Со сярысь Ижкар администрацилэн пресс-службаез ивортэ. 1-10 шуркынмонэ интернетын «Калык участковой» ним понна вожвылъяськисьёс понна  мыноз Вормисьёсты калыклэн оскиськемезъя быръёзы. Нимысьтыз формулая куараосты вожвылъяськисьлэн улосвылаз улӥсьёслэн лыдэнызы ӵошатозы. Юри бергатэм куараосты палэнтозы, нош зэмос куараосты Москва дыръя 12 но 17 часын выльдылозы. Вормисез пусъён 15-тӥ шуркынмонэ - Участковой уполномоченнойёслэн нуналзы азьын Россиысь кунпуш ужъёсъя министерствоын ортчоз. «Калык участковойлы» УАЗ «Патриот» сётозы. Огъяросси вожвылъяськон туэ укмысэтӥзэ ортче ни. Коньывуонэ улосвылъёсын быръён люкетъёс радъяськизы. Удмуртиын нырысетӥ басьтӥз кунпуш ужъёсъя министерстволэн Ижкарысь управлениысьтыз полицилэн 2 номеро ёзэтысьтыз (Октябрь ёросъя) участковой уполномоченной Виталий Миролюбов.  Тодэ вайытом, кылем арын огъяросси вожвылъяськонлэн финалаз Можгаысь Святослав Трудолюбов пыриськиз. Тегъёс: Мерлык Ижкар МВД Удмуртия вожвылъяськон полиция участковойёс  